Curaçaosche Scheepvaart Maatschappij

Curaçaosche Scheepvaart Maatschappij, ofisialmente NV Curacaosche Scheepvaart Maatschappij i abreviá CSM, tabata un empresa establesé na Kòrsou dia 21 di yüli 1917 pa transporta di Lago di Maracaibo pa Kòrsou petroli krudo destiná pa e refineria na Kòrsou, Curaçaosche Petroleum Industrie Maatschappij (CPIM). CSM tabata un empresa ligá na CPIM.

 Historia 
Na kuminsamentu e flota di CSM tabata konsistí solamente di dos barku di deskarga di palu i dos toubot bieu di vapor.Curaçaosche Scheepvaart Mij. N.V. (CSM), Encyclopedie van Curaçao, 2007 Despues di e asina yamá "époka di palu", CSM a risibí na 1921 ocho monitors (originalmente kanoneronan) ku propulshon propio. Na 1922 a drenta den uso e tankero i for di e tempu ei e flota a krese; na 1925 tabatin 19 barku ku un total di 135.750 ton, na 1939 tabatin 38 barku ku 132.405 ton i na 1950 tabatin 44 barku ku un total di 192.810 ton.thumb|Dok pa tènkernan durante Segundo Guera Mundial. 

Den dékada binti di siglo 20 CSM ta ekspande su aktividatnan ku un dòk pa drecha barku. Dia 3 di febrüari 1927 e promé dòk flotante, konstruí na Schiedam, Hulanda, ta wòrdu batisá ku e nòmber Reina Wilhelmina-dòk. Na 1929 e waf a wòrdu ampliá ku e Julianadòk (te ku 1946) i na 1943 ku e Beatrixdòk. Dia 1 di yanüari 1959 henter e operashon di e waf a ser transferí na N.V. Curaçao Dok Mij.

E tamaño di e tankeronan a keda limita nesesariamente pa motibu di e limite di Lago di Maracaibo: na 1930 e profundidat maksimo permiti tabata solamente 3,80 m; despues di kobamentu e profundidat a yega na 4,20 m na 1940. Finalmente, e profundidat di e kanal di Maracaibo, ku a permití mas i mas barkunan grandi drenta i sali for di e lago, a kondusí na e likidashon di e flota di tankero di CSM i for di e momentu ei su aktividatnan a konsentrá prinsipalmente riba agensia di barkunan pa e tankeronan ku tabata bishitá Kòrsou.

For di 1966 un desaroyo nobo a tuma lugá ku CSM a bira propietario di tankero nobo, ku registrashon na Antias Hulandes. Na kuminsamentu di 1980, e flota di CSM tabata konsistí di 12 tankero ku un kapasidat di karga di 1.616.041 tonelada, i tambe di 3 toubot, esta Karet, Jaro i Lima. E ultimo dos a remplasá Passaat i Koraal (aña di konstrukshon 1957 i 1960). Un surplus di tankero disponibel riba merkado mundial a pone ku CSM na 1981 a kuminsa redusí e flota pa laman grandi. Na kuminsamentu di 1983 e flota tabata konsistí di 5 tankero (total di 645.981 ton) i 2 toubot (Jaro i Lima). Pa motibu di e situashon ku a empeorá na e hafnan di Kòrsou, e aktividatnan di CSM su agensia di barkunan a ser transferí na Maduro & Sons Curaçao (Inc.) durante 1982.

 Mira tambe 
 Matansa di aprel

Category:Empresa
Category:Kòrsou